  Майя Бывальцева 1-11 шуркынмонэ Ижкарын нырысьсэ «Зарни маска» («Золотая маска») фестиваль ортчиз. Со улсын 9 спектакль возьматӥзы. С сярысь Удмуртиысь лулчеберетъя министр Владимир Соловьёв «ВКонтакте» мерлыко вотэсысь бамаз ивортӥз. Отчы 4 сюрслэсь трос учкисьёс вуылӥзы. Вань спектакльёс тырмем залъёсын ортчизы, учкисьёс туж шуныт пумитазы Владимир Соловьёв, Удмуртиысь лулчеберетъя министрИжкарысь сценаос вылэ Россиысь валтӥсь театръёс артистъёс потӥзы: Омскысь драмая театрысь («Время секонд хенд»), Башкириысь М. Гафури нимо драмая театр («Зулейха открывает глаза»), Карелиысь крезьгуро театр («Золушка»), Новокуйбышевскысь «Грань» театр-студия («Корабль дураков»), Москваысь «Практика» театр (Пётр и Феврония муромские»). Фестивалез Москваысь «Мастерская Петра Фоменко» театрлэн «Волки и овцы» спектакленыз усьтӥськиз, нош йылпумъяз Удмуртиысь Драмая ӟуч театрлэн «Король Лир» спектаклез, 2019-тӥ арын со «Зарни маска» премилэн номинантэз луиз. Спектакльёс возьматэм сяна, фестиваль улсын нимысьтыз дышетон программа радъязы – «Театр но кар» котырес ӝӧк но туала театрлы сӥзем лекциос. ВАТСАН Россиысь Театр удысын ужасьёслэн огазеяськонзы «Золотая маска» йӧскалык театр премиез 1993-тӥ арын кылдытӥз, сое театр искусстволэн вань ӧръёсызъя спектакльёслы сёто: драма, опера, балет, туала эктон, оперетта но мюзикл, мунё театр. 2000-тӥ арысен «Устоосыз спектакльёс Россиысь каръёсын но Балтиысь кунъёсын» программа радъяське. Со дырысен 52 каръёсын 120-лэсь трос ӵектосъёс ортчизы. 2019-тӥ арын перми но фестиваль 25 ар тырмонзэс пусъё Театрлэн араз Россиысь улосвылъёсын йӧскалык премилэн лауреатъёсыз луэм спектакльёсын тодматӥзы. Соосты Южно-Сахалинскын, Омскын, Тараын Новосибирскын, Екатеринбургын, Каменск-Уральскын, Нижний Тагилын, Саровын, Шарыповын, Хабаровскын, Комсомольск-на-Амуреын, Ульяновскын, Дмитровградын, Петрозаводскын, Костромукшаын, Новосибирскын но Санкт-Петербургын улӥсьёс адӟизы. Ижкарен одӥг дыре фестиваль Череповецын ортчиз.  Тегъёс: Ижкар Театр Удмуртия Россия фестиваль ВладимирСоловьёв Театрлэнарез 100ар  